**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 26.02.2019 г., ПРОТОКОЛ № 2**

**ПО ТОЧКА ЧЕТИРИНАДЕСЕТА**

**Предложение относно упълномощаване на представителя на Община Трявна в Общото събрание на съдружниците на „ВИК“ ООД – гр. Габрово, ЕИК 817040128, което ще се проведе на 06 март 2019 г.**

**Вносител: Председателят на**

**общинския съвет**

**Р Е Ш Е Н И Е № 25**

На основание чл. 21, ал.1, т. 23, във връзка с чл. 21 ал. 1, т. 9 от ЗМСМА, във връзка с чл. 10в, т. 6 от Закона за водите, във връзка с чл. 54, ал. 2, чл. 55, ал. 1, чл. 59 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, приета с Решение № 4 от 30.01.2013 г. на Общински съвет – Трявна, Общински съвет – Трявна

**РЕШИ**:

Упълномощава представителя на Община Трявна в Общо събрание на съдружниците на „ВИК“ ООД – гр. Габрово, ЕИК 817040128, Силвия Кръстева Кръстева – Председател на Общински съвет – Трявна, избрана с Решение № 83 от 15.05.2017 г. на Общински съвет – Трявна, да гласува на Общото събрание на съдружниците на „ВИК“ ООД – гр. Габрово, ЕИК 817040128, което ще се проведе на 06 март 2019 г. г. от 11.00 часа в административната сграда на дружеството, находяща се в гр. Габрово, бул. „Трети март“ № 6, да гласува по точките от дневния ред, както следва:

1. Вземане на решение за провеждане на конкурсна процедура за избор на управител на „ВИК“ ООД – гр. Габрово, във връзка с чл. 9, ал. 2 от Наредбата за изискваният и критериите за ВИК операторите и квалификацията на персонала им, приета с Постановление № 11 на Министерски съвет от 23.01.2018 г. (обн., ДВ, бр. 9 от 2018 г.) - „ЗА“.

1.1. Възлагане на министъра на регионалното развитие и благоустройството да проведе конкурсна процедура за избор на управител на дружеството - „ЗА“.

1. 2. След провеждане на конкурсната процедура и одобряване на кандидата да бъде свикано общо събрание на съдружниците на „ВИК“ ООД – гр. Габрово, за избора на спечелилото конкурса лице за управител и упълномощаване на министъра на регионалното развитие и благоустройството да сключи договор с него за възлагане на управлението на дружеството - „ЗА“.

Прието с поименно гласуване с 15 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**